**Colind spre absolut**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lerui-ler ninsoare mută

Dumnezeu aşa sărută

lerui-ler cu flori de măr

iarna vine azi din cer

Lerui-ler pe câte-un fulg

din nemărginire-l smulg

lerui-ler ce dulce vină

să vă dea la toţi lumină

Lerui-ler dragostea mea

a desprins din cer o stea

lerui-ler colindă frigul

de la singur la mai singur

Lerui-ler cu flori de măr

dragostea vine din cer

Costel Zăgan, Cezeisme II